Tiekėjams					          2026-01-08


Viešojo pirkimo komisija komunikacinio renginio organizavimo ir vykdymo paslaugoms pirkti (toliau – komisija) gavo tiekėjo pretenziją dėl supaprastinto viešojo pirkimo ,,Komunikacinio renginio organizavimo ir vykdymo paslaugų pirkimas“ atviro konkurso specialiųjų sąlygų 6 priede ,,Pasiūlymo forma“ pastebėtų neaiškumų: 
,,Pildant pasiūlymo formą pastebėjome netikslumą 3.1 pozicijoje (kavos pertrauka). Pagal po pasiūlymo forma esančiu paaiškinimu, pažymėtu * nurodyta, kad "Į vieneto kainą įskaičiuojamos 2 kavos pertraukų renginio metu sąnaudos 1 (vienam) dalyviui", tačiau pasiūlymo 4 stulpelyje nurodyta, kad max kavos pertraukų skaičius turėtų būti 300 (kas atitinka kitus TS reikalavimus - 150 dalyvių, kiekvienam po 2 kavos pertraukas).
Jei vadovautis * pažymėtu paaiškinimu ir į "Vnt." stulpelį įrašius įkainį už dvi pertraukas, tai pasiūlyme būtų pateikta kaina - 600 vnt. kavos pertraukų, o ne 300.
Akivaizdu, kad tai: 1) neatitinka perkančiosios organizacijos TS sąlygų, 2) neatitinka perkančiosios organizacijos poreikio ir perkamų paslaugų apimties; 3) teikėjams nepagrįstai padidina bendrą pasiūlymo kainą.
Prašome tikslinti pasiūlymo formą:
- arba panaikinti * pažymėtą pastabą,
- arba pasiūlymo formos 3.1 eilutės 4 stulpelyje pakeisti skaičių į 150“.

Perkančioji organizacija, siekdama, kad būtų išvengta neaiškumų ir visi dalyviai paslaugų kiekius suprastų vienodai, patikslina konkurso specialiųjų sąlygų 6 priedą ,,Pasiūlymo forma“, išbraukdama po pasiūlymo lentele esančios * pastabos žodžius ,,Į vieneto kainą įskaičiuojamos 2 kavos pertraukų renginio metu sąnaudos 1 (vienam) dalyviui“ ir šią pastabą išdėsto taip: 
,,* maksimalus kiekis: 2 kavos pertraukos renginio metu 1 (vienam) dalyviui x 150 (maksimalus dalyvių skaičius)=300. “ . 

Į CVP IS prie pirkimo dokumentų bus įkeltas patikslintas dokumentas ,,Pirkimo sąlygų 6 priedas (AKTUALI pasiūlymo forma).

Informuojame, kad pasiūlymų pateikimo terminas pratęsiamas iki  2026 m. sausio 19 d. 9.00 val.


 
 


